**ПРЕССЪОБЩЕНИЕ**

**Представяне на образователен филм пред директори на училища в област Видин**

На работна среща, проведена на 7 юни 2022г., съдия Нели Дончева – съдия в Административен съд-Видин, съдия Дияна Дамянова – съдия в Районен съд-Кула и доброволец към Общински съвет по наркотични вещества Видин и съдия Илия Илиев - председател на Окръжен съд-Видин, представиха пред директорите на всички училища в област Видин късометражен образователен филм: „Твоите най-важни права и отговорности като дете“. Той е съвместен продукт на Административен съд-Видин, Окръжен съд-Видин, Районен съд-Кула и Районен съд-Белоградчик и е във връзка с Образователна програма „Съдебна власт – информиран избор и гражданско доверие. Отворени съдилища и прокуратури”, реализирана съвместно Висшия съдебен съвет и Министерството на образованието и науката. Филмът е предназначен за ученици от 5 до 12 клас и от 08 юни 2022 година ще се излъчи в „Час на класа“ във всяко училище.

Официалното му представяне ще се състои на 27 юни 2022 година от 13.30 часа в Конферентния център на Областна администрация Видин, за което са поканени магистрати, директори, учители и ученици от различни училища в областта, представители на различни институции и организации и представители на медии.

Късометражният видеоклип ще бъде качен в интернет страниците на съдилищата, в youtube и ще бъде достъпен за всички, които проявяват интерес.

**За допълнителна информация: Таня Кръстева – Връзки с обществеността, тел.:094/989725**